**Polročná správa a vyhodnotenie plánu kontrolnej činnosti hlavnej kontrolórky za obdobie od júna do decembra 2021**

Zákon č. 369/1990 Zb. o obecnom zriadení v znení neskorších predpisov v ustanovení § 18f ods. 1 písm. e) ukladá hlavnému kontrolórovi povinnosť predložiť obecnému zastupiteľstvu najmenej raz ročne správu o kontrolnej činnosti, a to do 60 dní po uplynutí kalendárneho roka. Vychádzajúc z tejto zákonnej povinnosti predkladám Obecnému zastupiteľstvu v Sihelnom „Polročnú správu a vyhodnotenie plánu kontrolnej činnosti kontrolórky za obdobie od júna do decembra 2021 „o výsledkoch kontrolnej činnosti.

Uvedeným zákonom je stanovený rozsah kontrolnej činnosti hlavného kontrolóra, čo bolo premietnuté do plánov kontrolnej činnosti na II. polrok 2021, ktoré boli odsúhlasené na základe „Plánu kontrolnej činnosti kontrolóra“ na obdobie od 30. 6. 2021 do 31. 12. 2021 uznesením č. E/3 zo dňa 28. 5. 2021.

Hlavný kontrolór obce pri výkone kontrolnej činnosti finančnej a majetkovej povahy postupoval podľa pravidiel, ktoré ustanovuje zákon č. 357/2015 Z. z. o finančnej kontrole a audite a o zmene a doplnení niektorých zákonov. Kontrola bola vykonávaná počas pracovného času na Obecnom úrade, v príspevkovej organizácii, materskej škôlke a školskej jedálni. Rozsah kontrolnej činnosti kontrolóra bol orientovaný na nasledovné oblasti:

**Správa z kontroly pokladničnej hotovosti k 31. 12. 2021**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 30. 6. 2021 do 31. 12. 2021 schválený uznesením č. E/3 zo dňa 28. 5. 2021 predkladám správu z kontroly pokladničnej hotovosti k 31. 12. 2021 **Termín kontroly:** od 1. 2. 2022 do 11. 2. 2022

**Kontrola bola zrealizovaná za obdobie**: od 1. 1. 2021 do 31. 12. 2021

**Kontrolovaný objekt:** Obecný úrad

**Cieľom kontroly:** bolo zistiť, či postup kontrolovaného subjektu pri vedení a nakladaní s pokladničnou hotovosťou, príjmov a výdavkov pokladne vo vybratom období bol v súlade so všeobecne záväznými právnymi predpismi a internými predpismi.

**Kontrola bola zameraná:**

- kontrola príjmových a výdavkových dokladov (ďalej len „PPD, VPD“)

- dodržiavanie limitu pokladničnej hotovosti **Kontrolou bolo zistené:** pokladničnú hotovosť vyberajú v pokladni školskej jedálne, výberu dane, overovanie listín, matrika, rozhlas, stavebný úrad, výberu dane a poplatkov, príspevková organizácia **Príjem hotovosti do pokladne pozostával z týchto platieb** - príspevková org. vyberá poplatky: nájomné za nebytové priestory PZ, KD, svadobka, obrusy, byty a služby s tým spojené, poplatky za vodu, stroje, poplatky za prenájom náradia, kataster, prejazd Veselovskou cestou, odkúpenie pozemkov od obce

- výber správnych poplatkov: osvedčenie podpisu a osvedčenie podpisu na listine, stavebné povolenie, dodatočné povolenie stavby, návrh na vydanie kolaudačného rozhodnutia, stavebný úrad, verejné priestranstvo, rozhlas

- výber daní a poplatkov: daň z nehnuteľnosti, poplatok za psa, odpady, trvalý pobyt, súpisné čísla, poplatok za údržbu cintorína, cintorínsky poplatok, smetná nádoba, poplatok za ubytovanie

- školská jedáleň: nákup spotrebného materiálu - zodpovedný za dotáciu pokladne a odvody pokladne na účet je starosta obce

Z dôvodu pandémie COVID 19 neboli využité priestory na prenájom PZ, KD, svadobka. Výber správnych poplatkov je tiež poznačený pandémiou.

**Výdavky v hotovosti z pokladne rozpočtovej org. pozostáva z týchto platieb** - vyplatenie transferov neziskovým organizáciám, požiarnikom, jednota dôchodcov, reprezentačné, stravné, nákupy materiálu, tankovanie, čistiace potreby do KD, OcÚ, ŠJ, dezinfekcia, pozemky odkúpené od obce, parkovacia karta, súčiastky do strojov a aut, mazivá, kvapaliny, poštovné, smútočné vence, kancelárske potreby, osvedčenia o STK, batéria do JCB, prezutie gumy do traktora, rôzne spotrebný materiál do MŠ a ŠJ, chemikálie, muškáty, hnojivo, oprava hydrantov, plynové bomby, stierače do Tatry, rodinné prídavky, folklórne slávnosti, pásová brúska, elektronická vizitka, chemikálie, brúsky, farby, riedidlá, utierky, súčiastky do kosačky, sladkosti pre deti, občerstvenie, parkovacie poplatky, reklamné predmety, závesné rameno, čap, reprezentačné káva, čaj, upomienkové predmety, rezné kotúče, zámok, stavebný materiál, výmena filtrov JCB, flaga náplň 10 kg, oxid uhličitý, cestovné výdavky na školenie, vianočné ozdoby anjel, batérie do traktora, alternátor,... Zostatok z vedenia pokladne príspevkovej org. z hlavnej činnosti v pokladni neboli, finančné prostriedky a zostatok z pokladne vedľajšej činnosti boli odvedené v sume 978,33 €na účet príspevkovej org. V rozpočtovej organizácii bola pokladňa vynulovaná a odvedené peniaze z pokladne výberu daní a poplatkov, administratívnych poplatkov na účet obce. Pokladničné doklady sú očíslované chronologicky za sebou podľa poradia. Číselné označenia týchto dokladov na seba nadväzujú, je tiež rozlíšené či ide o príjem alebo výdaj, ku každému dokladu zodpovedná pracovníčka pripája svoj podpis. Podľa vnútroorganizačnej smernice č. 8/2015 o zásobách a pokladnici v účtovnej jednotke neboli prekročené limity pokladničnej hotovosti v rozpočtovej org., ktorý je stanovený vo výške 1 500 €, ale nákup materiálu cez pokladňu, ktorý je stanovený v sume 500 € bol prekročený. Vedenie pokladnice upravuje zákon č. 431/2002 Z. z. o účtovníctve v znení neskorších predpisov. Zberný účtovný doklad sa môže vystavovať za každý deň alebo za dlhšie obdobie, najviac však za jeden kalendárny mesiac. Ku kontrole boli predložené pokladničné doklady za obdobie 1/2021 – 12/2021.

Dátum vyhotovenia správy: v Sihelnom dňa 11. 2. 2022. Kontrola bola ukončená správou a predložená obecnému zastupiteľstvu dňa 25. 2. 2022.

**Prehľad pokladničnej hotovosti v rozpočtovej org. v roku 2021**

|  |  |  |  |
| --- | --- | --- | --- |
| **Mesiac** | **Príjem** | **Výdaj** | **Zostatok** |
| Január | 2 748,91  | 2 324,42 | 424,49 |
| Február | 2 959,28 | 2 630,45 | 753,32 |
| Marec | 3 314,00 | 2 742,01 | 1 325,31 |
| Apríl | 3 672,48 | 4 536,69 | 461,10 |
| Máj | 2 592,65 | 2 853,24 | 200,51 |
| Jún | 3 582,39 | 3 250,61 | 532,29 |
| Júl | 7 645,26 | 7 650,39 | 527,16 |
| August | 3 646,77 | 4 130,10 | 43,83 |
| September | 4 913,09 | 4 863,67 | 93,25 |
| Október | 3 962,42 | 3 908,52 | 147,15 |
| November | 5 188,74 | 4 949,19 | 386,70 |
| December | 6 002,11 | 6 388,81 | 0,00 |
| **Spolu** | **50 228,10** | **50 228,10** | **0,00** |

 **Správa z kontroly plnenia uznesení Obecného zastupiteľstva v Sihelnom za rok 2021**  Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 30. 6. 2021 do 31. 12. 2021 schválený uznesením č. E/3 zo dňa 28. 5. 2021 predkladám správu z kontroly plnenia uznesení Obecného zastupiteľstva za rok 2021 **Kontrola bola zrealizovaná za obdobie**: rok 2021 **Cieľom kontroly:** bolo zistiť plnenie uznesení Obecného zastupiteľstva v Sihelnom za rok 2021

**Kontrolou bolo zistené:**

Uznesenie zo dňa 5. 3. 2021

- neboli uložené

Uznesenie zo dňa 28. 5. 2021

- pozvať majiteľov Urbariátov okolitých obci na stretnutie ohľadom veselovskej cesty - uznesenie splnené

- vyhlásiť do konca júna v obecnom rozhlase, aby sa prihlásili záujemcovia o práce pri chodníkoch a aby doniesli cenove ponuky - uznesenie splnené

- zvolať stretnutie poslancov a doriešiť Územný plán obce – opakovať stretnutie, splnené

- doniesť faktúru za zošrotovanú Tatru v Rabči – uznesenie splnené

- zvolať vlastníkov pozemkov od KD po Lengy – opakovať stretnutie, splnené

- preskúmať možnosť spoplatnenia pre tých, čo vozia odpad na skládku za školou - uznesenie splnené

- vymaľovať prechody pre chodcov - uznesenie splnené

Uznesenie zo dňa 27. 8. 2021

- zvolať vlastníkov nehnuteľnosti od KD po Lengy s cieľom kopania vodovodu, dňa 5. 9. 2021 o 9.00 hod v KD malej sále – uznesenie splnené

- zvolať zastupiteľstvo 24. 9. 2021 o 15.30 hod – uznesenie splnené

Uznesenie zo dňa 24. 9. 2021

- zvolať vlastníkov pozemkov pod cintorín na 8. 10. 2021 o 16.00 hod. v Kultúrnom dome – uznesené splnené

Uznesenie zo dňa 10. 12. 2021

- neboli uložené

Dátum vyhotovenia správy: v Sihelnom dňa 12. 01. 2022. Kontrola bola ukončená správou a predložená obecnému zastupiteľstvu dňa 25. 2. 2022.

**Správa z kontroly** **účtovných a pokladničných dokladov obce, príspevkovej org. k 30. 9. 2021**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 30. 6. 2021 do 31. 12. 2021 schválený uznesením č. E/3 zo dňa 28. 5. 2021 predkladám správu z kontroly účtovných a pokladničných dokladov obce, príspevkovej org. k 30. 9. 2021

**Termín kontroly:** od 4. 10. 2021 do 11. 10. 2021

**Kontrola bola zrealizovaná za obdobie**: od 1. 1. 2021 do 30. 9. 2021

**Kontrolovaný objekt:** Obecný úrad, príspevková org.

**Cieľom kontroly:** preveriť vedenie pokladničnej knihy, príjem a výdaj peňažných prostriedkov, ich účtovanie, dodržiavanie hotovosti pokladničného limitu.

**Právna úprava:** zákon č. 431/2002 Z. z. o účtovníctve v znení neskorších predpisov (ďalej len zákon č. 431/2002 Z. z.).

**Predmet finančnej kontroly:** kontrola účtovných dokladov pokladničnej knihy za obdobie od 1. 1. 2021 – do času kontroly v súlade so zákonom č. 431/2002 Z. z. o účtovníctve v znení neskorších predpisov.

**Kontrola bola zameraná:**

- kontrola príjmových a výdavkových dokladov (ďalej len „PPD, VPD“)

- dodržiavanie limitu pokladničnej hotovosti **Kontrolou bolo zistené:** pokladničnú hotovosť sa vyberá v pokladni výberu dane, overovanie listín, matrika, rozhlas, stavebný úrad, rozpočtová org., príspevková organizácia **Príjem hotovosti do pokladne pozostáva z týchto platieb**

**- výber správnych poplatkov:** osvedčenie podpisu a osvedčenie podpisu na listine, stavebné povolenie, dodatočné povolenie stavby, návrh na vydanie kolaudačného rozhodnutia, stavebný úrad, verejné priestranstvo, rozhlas

**- výber daní a poplatkov:** daň z nehnuteľnosti, poplatok za psa, odpady, trvalý pobyt, súpisné čísla, poplatok za údržbu cintorína, cintorínsky poplatok, smetná nádoba, poplatok za ubytovanie

**- školská jedáleň:** nákup spotrebného materiálu

**- príspevková org. vyberá poplatky**: nájomné za nebytové priestory PZ, KD, svadobka, obrusy, byty a služby s tým spojené, poplatky za vodu, stroje, poplatky za prenájom náradia, kataster, prejazd Veselovskou cestou, odkúpenie pozemkov od obce,

**- rozpočtová org.:** výber poplatkov za odkúpenie pozemkov,

- zodpovedný za dotáciu pokladne a odvody pokladne na účet je starosta obce **Výdavky v hotovosti z pokladne rozpočtovej org. pozostáva z týchto platieb** - vyplatenie transferov neziskovým organizáciám, požiarnikom, jednota dôchodcov, reprezentačné, stravné, nákupy materiálu, tankovanie, čistiace potreby do KD, OcÚ, ŠJ, dezinfekcia, pozemky odkúpené od obce, parkovacia karta, súčiastky do strojov a aut, mazivá, kvapaliny, poštovné, smútočné vence, kancelárske potreby, osvedčenia o STK, batéria do JCB, prezutie gumy do traktora, rôzne spotrebný materiál do MŠ a ŠJ, chemikálie, muškáty, hnojivo, oprava hydrantov, plynové bomby, stierače do Tatry, rodinné prídavky, folklórne slávnosti, pásová brúska, elektronická vizitka, chemikálie, brúsky, farby, riedidlá, utierky, súčiastky do kosačky, sladkosti pre deti, občerstvenie, parkovacie poplatky, reklamné predmety, závesné rameno, čap, reprezentačné káva, čaj, upomienkové predmety, rezné kotúče, zámok, stavebný materiál, výmena filtrov JCB, flaga náplň 10 kg, oxid uhličitý, cestovné výdavky na školenie...

**Výdavky v hotovosti z pokladne príspevkovej org. pozostával z týchto platieb**

- pokladňa sa delí na hlavnú a podnikateľskú činnosť, v hlavnej činnosti neboli žiadne pohyby v pokladni je vynulovaná

- v podnikateľskej činnosti sú výdavky jedine odvod na účet z výberu faktúr za stroje, vody

**Prehľad pokladničnej hotovosti v jednotlivých mesiacoch v rozpočtovej org. od 1. 1. do 30. 9. 2021**

|  |  |  |  |  |  |
| --- | --- | --- | --- | --- | --- |
| **Mesiac** | **Príjem** | **Výdaj** | **PPD** | **VPD** | **Zostatok** |
| Január | 2 748,91  | 2 324,42 | 6 | 17 | 424,49 |
| Február | 2 959,28 | 2 630,45 | 7 | 21 | 753,32 |
| Marec | 3 314,00 | 2 742,01 | 5 | 15 | 1 325,31 |
| Apríl | 3 672,48 | 4 536,69 | 6 | 24 | 461,10 |
| Máj | 2 592,65 | 2 853,24 | 5 | 20 | 200,51 |
| Jún | 3 582,39 | 3 250,61 | 7 | 22 | 532,29 |
| Júl | 7 645,26 | 7 650,39 | 9 | 28 | 527,16 |
| August | 3 646,77 | 4 130,10 | 7 | 24 | 43,83 |
| September | 4 913,09 | 4 863,67 | 8  | 24 | 93,25 |
| **Spolu** | **35 074,83** | **34 981,58** | **60** | **195** | **93,25** |

Celkový počet pokladničných dokladov za obdobie od 1. 1. 2021 do 30. 9. 2021 je 255 dokladov. Konštatujem, že na základe vykonanej kontroly pokladničnej knihy počas revidovaného obdobia neprišlo k prekročeniu denného pokladničného limitu. V tomto období boli skontrolované pokladničné doklady celkom v počte **255** pokladničných dokladov,

z toho **60** príjmových a **195** výdavkových.

**Prehľad pokladničnej hotovosti v jednotlivých mesiacoch v príspevkovej org. podnikateľskej činnosti od 1. 1. do 30. 9. 2021**

|  |  |  |  |  |  |
| --- | --- | --- | --- | --- | --- |
| **Mesiac** | **Príjem** | **Výdaj** | **PPD** | **VPD** | **Zostatok** |
| Január | 522,53  | 400,00 | 5 | 1 | 122,53 |
| Február | 109,98 | 0,00 | 3 | 0 | 232,51 |
| Marec | 583,91 | 700,00 | 7 | 1 | 116,42 |
| Apríl | 567,93 | 500,00 | 9 | 1 | 184,35 |
| Máj | 486,47 | 500,00 | 6 | 1 | 170,82 |
| Jún | 985,03 | 1 000,00 | 10 | 1 | 155,85 |
| Júl | 602,52 | 665,00 | 11 | 2 | 93,37 |
| August | 879,79 | 800,00 | 11 | 1 | 173,16 |
| September | 40,50 | 0,00 | 2 | 0 | 213,66 |
| **Spolu** | **4 778,66** | **4 565,00** | **64** | **8** | **213,66** |

Celkový počet pokladničných dokladov za obdobie od 1. 1. 2021 do 30. 9. 2021 je 72 dokladov.

Konštatujem, že na základe vykonanej kontroly pokladničnej knihy počas revidovaného obdobia neprišlo k prekročeniu denného pokladničného limitu. V tomto období boli skontrolované pokladničné doklady celkom v počte **72** pokladničných dokladov,

z toho **64** príjmových a **8** výdavkových.

Pokladničné doklady sú očíslované chronologicky za sebou podľa poradia. Číselné označenia týchto dokladov na seba nadväzujú, je tiež rozlíšené či ide o príjem alebo výdaj, ku každému dokladu zodpovedná pracovníčka pripája svoj podpis. Podľa vnútroorganizačnej smernice č. 8/2015 o zásobách a pokladnici v účtovnej jednotke neboli prekročené limity pokladničnej hotovosti v rozpočtovej org., ktorý je stanovený vo výške 1 500 €, ale nákup materiálu cez pokladňu, ktorý je stanovený v sume 500 € bol prekročený. Pripravuje sa nová smernica o vedení pokladne, ktorá bude platná od 1/2022. Zberný účtovný doklad sa môže vystavovať za každý deň alebo za dlhšie obdobie, najviac však za jeden kalendárny mesiac. Ku kontrole boli predložené pokladničné doklady za obdobie 1/2021 – 9/2021. Tieto účtovné doklady sú v súlade s ustanoveniami § 10 ods. 1 zákona č. 431/2002 Z. z., čo sa týka zákonom stanovených náležitostí účtovných dokladov; bola dodržaná formálna a vecná správnosť účtovných dokladov v zmysle predbežnej finančnej kontroly, doklady neboli prepisované ani gumované.

V závere prehľadu je vyčíslený celkový stav peňažných prostriedkov v pokladni ku konkrétnemu dňu, celková výška prijatých peňažných prostriedkov, celková výška vyplatených peňažných prostriedkov, počet príjmových dokladov, počet výdavkových dokladov, podpis pokladníka a podpis účtovníka. Dátum vyhotovenia správy: v Sihelnom dňa 20. 10. 2021. Kontrola bola ukončená správou a predložená obecnému zastupiteľstvu dňa 10. 12. 2021.

**Správa z kontroly stavu záväzkov a pohľadávok v príspevkovej org. k 31. 12. 2021**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 30. 6. 2021 do 31. 12. 2021 schválený uznesením č. E/3 zo dňa 28. 5. 2021 predkladám správu z kontroly stavu záväzkov a pohľadávok v príspevkovej org. k 31. 12. 2021 v zmysle §17 zákona č.583/2004 Z.z. o rozpočtových pravidlách územnej samosprávy.

**Termín kontroly:** 14. 2. 2022

**Kontrolovaný objekt:** príspevková org. obce Sihelné

**Kontrola bola zrealizovaná za obdobie:** od 1. 1. 2021 do 31. 12. 2021

**Cieľom kontroly:** predmetom vykonanej administratívnej kontroly bolo preverenie stavu pohľadávok a záväzkov v príspevkovej org. obce Sihelné ku dňu 31. 12. 2021.

Predložené doklady, písomnosti, informácie a iné podklady ku kontrole

- Inventarizácia pohľadávok a záväzkov k 31. 12. 2021

- Súvaha k 31. 12. 2021

- Výkaz ziskov a strát k 31. 12. 2021,

- Finančný výkaz FIN 1-12 k 31. 12. 2021

**Kontrolou bolo zistené:**

Príspevková org. účtuje pohľadávky podľa zákona o účtovníctve č. 431/2002 Z. Z. v znení neskorších predpisov a v zmysle opatrenia Ministerstva financií Slovenskej republiky č. MF/16786/2007-31 znení neskorších opatrení. Pohľadávku možno vymedziť ako právo vznikajúce jednému účastníkovi – veriteľovi, požadovať plnenie od druhého účastníka – dlžníka, vzniknuté z určitého záväzkového vzťahu. Z ekonomického hľadiska sú pohľadávky určitou formou poskytnutia obchodného úveru obchodnému partnerovi ako prejav vzájomných vzťahov medzi obchodnými partnermi. Evidencia a účtovanie pohľadávok je vykonávaná priebežne na ekonomickom oddelení príspevkovej org. obce Sihelné.

**Príspevková org. k 31. 12. 2021 eviduje v účtovných výkazoch pohľadávky**

|  |  |  |
| --- | --- | --- |
| **Pohľadávky** | **Rok 2020** | **Rok 2021** |
| Odberatelia (nezaplatené fa voda, stroje) | 1 638,30 € | 5 995,80 € |
| Daň z príjmov | 1039 € | 1,39 € |
| Spolu | **1 639,69 €** | **5 997,19 €** |

Uvádzam vývoj nedoplatkov za sledované obdobie. Suma 5 997,19 € sa delí na nedoplatok za vodu od obyvateľov obce 5 673,12 € a nedoplatok za stroje v sume 322,68 €. Z uvedeného vyplýva, že nedoplatky majú stúpajúcu tendenciu z dôvodu, že faktúry za vodu sa vystavili na konci účtovného roka, pretože pracovníčka prísp. org. bola v karanténe.

Dňa 14. 2. 2022 bolo kontrolou zistené, že nedoplatok za stroje je v sume 36,20 € a nedoplatok za vodu je v sume 1 023,18 €. Potrebné je opakovať upomínanie.

**Príspevková org. k 31. 12. 2021 eviduje v účtovných výkazoch záväzky**

|  |  |  |
| --- | --- | --- |
| **Záväzky** | **Rok 2020** | **Rok 2021** |
| záväzky zo soc. fond  | 166,04 €  | 150,51 € |
| dodávateľom, nevyplatené fa, stravné  | 389,93 €  | - |
| zúčtovanie transferov (majetok vodovod)  | 250 906,89 €  | 245 034,89 € |
| zamestnanci (zúčtovanie mzdy v januári) | 3 446,40 €  | 4 300,37 € |
| zúčtovanie s orgánmi soc. poistenia  | 2 201,26 €  | 2 942,71 € |
| priame dane, voči daňovému úradu  | 169,88 €  | 372,55 € |
| ostatné záväzky  | 36,29 € | 47,23 € |
| daň z pridanej hodnoty  | 1 658,79 € | 1 309,64 € |
| Spolu | **258 975,48 €** | **254 157,90 €** |

Definícia záväzku vyplýva z ustanovenia § 488 Občianskeho zákonníka, podľa ktorého záväzkovým vzťahom je právny vzťah, z ktorého veriteľovi vzniká právo na plnenie (pohľadávka) od dlžníka a dlžníkovi vzniká povinnosť splniť záväzok.

Záväzok z pohľadu právneho znamená niečo splniť, niečo dať, niečoho sa zriecť alebo niečo strpieť. Základná právna úprava vzniku a zániku záväzkov, ako aj nakladania so záväzkami je v Občianskom a Obchodnom zákonníku. Subjekt verejnej správy je v súlade s § 19 ods. 6 zákona č. 523/2004 Z.z. v znení neskorších predpisov je povinný pri používaní verejných prostriedkov zachovávať hospodárnosť, efektívnosť a účinnosť ich použitia. Za rok 2021 príspevková org. obce Sihelné neeviduje vo svojich výkazoch nevyplatené faktúry, je to pokles oproti roku 2020. Dátum vyhotovenia správy: v Sihelnom dňa 15. 2. 2022. Kontrola bola ukončená správou a predložená obecnému zastupiteľstvu dňa 25. 2. 2022.

**Správa z kontroly stavu záväzkov a pohľadávok v rozpočtovej org. obce Sihelné k 31. 12. 2021**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 30. 6. 2021 do 31. 12. 2021 schválený uznesením č. E/3 zo dňa 28. 5. 2021 predkladám správu z kontroly stavu záväzkov a pohľadávok v rozpočtovej org. k 31. 12. 2021 v zmysle §17 zákona č.583/2004 Z.z. o rozpočtových pravidlách územnej samosprávy.

**Termín kontroly:** 22. 2. 2022

**Kontrolovaný objekt:** rozpočtová org. obce Sihelné

**Kontrola bola zrealizovaná za obdobie:** od 1. 1. 2021 do 31. 12. 2021

**Cieľom kontroly:** predmetom vykonanej administratívnej kontroly bolo preverenie stavu pohľadávok a záväzkov v rozpočtovej org. obce Sihelné ku dňu 31. 12. 2021.

Predložené doklady, písomnosti, informácie a iné podklady ku kontrole

- Inventarizácia pohľadávok a záväzkov k 31. 12. 2021

- Súvaha k 31. 12. 2021

- Výkaz ziskov a strát k 31. 12. 2021,

- Finančný výkaz FIN 1-12 k 31. 12. 2021

**Kontrolou bolo zistené:**

Príspevková org. účtuje pohľadávky podľa zákona o účtovníctve č. 431/2002 Z. Z. v znení neskorších predpisov a v zmysle opatrenia Ministerstva financií Slovenskej republiky č. MF/16786/2007-31 znení neskorších opatrení. Pohľadávku možno vymedziť ako právo vznikajúce jednému účastníkovi – veriteľovi, požadovať plnenie od druhého účastníka – dlžníka, vzniknuté z určitého záväzkového vzťahu. Z ekonomického hľadiska sú pohľadávky určitou formou poskytnutia obchodného úveru obchodnému partnerovi ako prejav vzájomných vzťahov medzi obchodnými partnermi. Evidencia a účtovanie pohľadávok je vykonávaná priebežne na ekonomickom oddelení Obecného úradu v Sihelnom.

**Rozpočtová org. k 31. 12. 2021 eviduje v účtovných výkazoch pohľadávky**

|  |  |  |  |
| --- | --- | --- | --- |
| **Pohľadávky** | **Rok 2019** | **Rok 2020** | **Rok 2021** |
| ostatné pohľadávky (elektrika platba v januári) | 2 557,27 € | 429,26 €  | 657,76 € |
| nedaňové príjmy, komunálny odpad | 1 408,50 € | 1 771,27 € | 2 716,01 € |
| daňové príjmy DzN | 1 471,29 € | 3 068,35 € | 2 118,53 € |
| spoločný stavebný úrad | 4 880,70 € | 6 032,41 €  | 6 751,66 € |
| pohľadávky voči zamestnancom  | - | - | 1 195,31 € |
| Spolu | 10 317,76 € | **11 301,29 €** | **13 439,27 €** |

Uvádzam vývoj nedoplatkov za sledované obdobie. Pohľadávky za komunálny odpad a daňové pohľadávky podliehajú režimu podľa zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a pri ich vymáhaní a riadi osobitnou právnou úpravou - zákonom SNR č. 563/2009 Z.z. o správe daní a poplatkov (daňový poriadok) v znení neskorších predpisov.

Z uvedeného vyplýva, že daňové nedoplatky majú stúpajúcu tendenciu, je potrebné opätovné vymáhanie.

**Daň z nehnuteľnosti**

Obec k 31. 12. 2021 eviduje celkové pohľadávky k vymáhaniu z nezaplatenej dane z nehnuteľnosti v sume 2 118,53 €, v roku 2020 to bolo 3 068,35 € oproti roku 2020 je to mierne zníženie.

**Nedaňové príjmy, komunálny odpad**

Obec k 31. 12. 2021 eviduje celkové pohľadávky z nedaňových príjmov, komunálny odpad v sume 2 716,01 €.v roku 2020 to bolo 1 771,27 € oproti roku 2020 je to nárast nedoplatkov.

**Rozpočtová org. k 31. 12. 2021 eviduje v účtovných výkazoch výšku záväzkov**

|  |  |  |  |
| --- | --- | --- | --- |
| **Záväzky** | **Rok 2019** | **Rok 2020** | **Rok 2021** |
| rezervy  | 900,00 € | 1 000,00 € | 2 000,00 € |
| záväzky zo soc. fond  | 2 597,32 € | 2 393,28 € | 228,49 € |
| ostatné zúčtovanie rozpočtu obce, dotácia PZ |  30 000,00 € | 37 007,12 € | - |
| dodávateľom, nevyplatené fa  | 75 284,41 € | 4 872,09 € | 11 380,36 € |
| ostatné dlhodobé záväzky, zábezpeky, ŠFRB  | 140 406,86 € | 132 658,17 €  | 124 786,73 € |
| iné záväzky, DDS, stravné  | 12 854,95 € | 15 539,59 € | 2 233,17 € |
| zamestnanci (zúčtovanie mzdy v januári) |  22 872,34 €  | 21 502,11 € | 26 266,41 € |
| ostatné záväzky voči zamestnancom  | - | - | 50,00 € |
| zúčtovanie s orgánmi soc. poistenia  | 14 404,38 € | 14 231,70 € | 19 700,79 € |
| priame dane, voči daňovému úradu  | 2 722,72 € | 2 963,54 € | 5 121,28 € |
| ostatné záväzky,  | 4 591,64 € | 4 591,59 € | 4 548,67 € |
| bankové úvery a výpomoci  | 122 473,93 €  | 161 001,37 €  | 153 034,81 € |
| Spolu | **429 108,55 €** | **397 760,56 €** | **349 350,71 €** |

 Definícia záväzku vyplýva z ustanovenia § 488 Občianskeho zákonníka, podľa ktorého záväzkovým vzťahom je právny vzťah, z ktorého veriteľovi vzniká právo na plnenie (pohľadávka) od dlžníka a dlžníkovi vzniká povinnosť splniť záväzok. Záväzok k pohľadu

právneho znamená niečo splniť, niečo dať, niečoho sa zriecť alebo niečo strpieť. Základná právna úprava vzniku a zániku záväzkov, ako aj nakladania so záväzkami je v Občianskom a Obchodnom zákonníku. Subjekt verejnej správy je v súlade s § 19 ods. 6 zákona č. 523/2004 Z.z. v znení neskorších predpisov je povinný pri používaní verejných prostriedkov zachovávať hospodárnosť, efektívnosť a účinnosť ich použitia. Za rok 2021 obec Sihelné eviduje vo svojich výkazoch nevyplatené faktúry v sume 11 380,36 €, čo je nárast oproti roku 2020. Dátum vystavenia faktúr je od 17. 12. 2021 do 31. 12. 2021. V čase kontroly, boli tieto faktúry už uhradené, dátum splatnosti bol od 14. 1. 2022 do 27. 1. 2022. V tomto kontexte, záväzky po lehote splatnosti predstavujú riziko vzniku dodatočných nákladov z titulu úrokov z omeškania , ktoré by predstavovali zníženie ekonomických úžitkov, čo by predstavovalo nehospodárne nakladanie s verejnými finančnými prostriedkami resp. majetkom. Verejné prostriedky sa môžu totiž používať len na krytie nevyhnutných potrieb a opatrení vyplývajúcich z osobitných predpisov. Okrem tejto skutočnosti subjekt verejnej správy je povinný hospodáriť podľa svojho rozpočtu a v zmysle § 19 ods. 5 zákona č. 523/2004 Z.z. nie je oprávnený zaväzovať sa na také úhrady, ktoré nemá zabezpečené v rozpočte.

Dátum vyhotovenia správy: v Sihelnom dňa 22. 2. 2022. Kontrola bola ukončená správou a predložená obecnému zastupiteľstvu dňa 25. 2. 2022.   **Spracovanie štvrťročného prehľadu financií - 2x** bolo predložené Obecnému zastupiteľstvu dňa 10. 12. 2021 a 25. 2. 2022

**Vypracovanie odborného stanoviska k druhej úprave programového rozpočtu Obce Sihelné** bolo predložené Obecnému zastupiteľstvu 10. 12. 2021

**Vypracovanie odborného stanoviska k prvej úprave rozpočtu príspevkovej organizácie** bolo predložené Obecnému zastupiteľstvu dňa 10. 12. 2021

**Vypracovanie odborného stanoviska k návrhu viacročného programového rozpočtu príspevkovej organizácie na roky 2022-2024** bolo predložené Obecnému zastupiteľstvu 10. 12. 2021

**Vypracovanie odborného stanoviska k návrhu viacročného programového rozpočtu obce Sihelné na roky 2022-2024** bolo predložené Obecnému zastupiteľstvu 10. 12. 2021

**Polročná správa a vyhodnotenie plánu kontrolnej činnosti za obdobie od januára do júna 2021** bola predložená Obecnému zastupiteľstvu dňa 27. 8. 2021

**Vypracovanie návrhu plánu kontrolnej činnosti na I. polrok 2022** bolo predložené Obecnému zastupiteľstvu dňa 10. 12. 2021

**Plán ostatnej činnosti**  **Za polrok 2021 boli vytvorené v obci tieto predpisy:**

Dodatok č. 1/2021 k všeobecne záväznému nariadeniu č. 1/2019 o výške príspevku na čiastočnú úhradu nákladov v školách a školských zariadeniach v zriaďovateľskej pôsobnosti obce Sihelné

Dodatku č. 1/2021 k všeobecne záväznému nariadeniu č. 2/2019 o cenách pozemkov a o spôsobe a podmienkach predaja a kúpy pozemkov obcou Sihelné

 **Kontrola vybavovania sťažností, riešených obcou počas obdobia II. polroka 2021** Podľa Zákona č. 9/2010 Z. z. o sťažnostiach bola doručená v centrálnej evidencii za obdobie od júna do decembra 2021 jedna písomná sťažnosť, ktorá bola adresovaná pre obecné zastupiteľstvo, ktoré túto sťažnosť berie na vedomie zo dňa 10. 12. 2021. Podnety vybavovania sťažnosti neboli ani na hlavného kontrolóra obce Sihelné. Ak nastali nejaké ďalšie sťažnosti, nejasnosti riešil ich starosta obce hneď pri sťažovateľovi ústnou formou podľa potreby a v časovom harmonograme.

**Kontrola plnenia uznesení Obecného zastupiteľstva** Kontrola plnenia uznesení Obecného zastupiteľstva prijatých od júna do decembra je vždy pred každým zastupiteľstvom hneď po zahájení.

V Sihelnom dňa 23. 2. 2022

 Bc. Anna Luscoňová hlavný kontrolór